شەفەق نیوز/ قسەکەر وەناو فەرماندەی
گشتی هێزە چەکدارەگان، ئمڕوو دووشەممە، راگەیان کوشتن دوو سەرکردە لە ریخریاگ داعش
لە وەختیگ تەقەلای واین دان، و دەسگیرکرن دووان تر لە کەرکوک، وهەمیش دەسگیرکردن
دووانتر لە فەلوجە.
لیوا یەحیا رەسول لە بەیاننامەیگ رەسیە
ئاژانس شەفەق نیوز وت: هێزیگ تایبەت لە دەزگای دژەتیرۆر ئۆپراسیۆن ناکاوییگ جیوەجیکرد
لەبنەمای رەنج هەواڵگیری گەورایگ، بویە هووکار کوشتن دوو تیرۆرست لە سەرکردەیل
داعش لە وەخت تەقەلای واینیان، و دەسوەسەرکردن دووان تر لە قەزای داقوق لە باشوور
پارێزگای کەرکوک.
ودیاریکرد ک هێز تایبەتیگ تر ئەرکیگ جیوەجیکرد
لەئەنجامەگەی دەسگیر دوو ئەندام مەترسیدار لە چەتەیل داعش کریا، لە قەزای گوڕمە لەباکوور
خوەرهەڵات شار فەلوجە.
لیوا یەحیا رەسول ئاماژەدا ک ئەوە وەگورەی
فەرمانەیل سەرۆک ئەنجومەن وەزیران فەرماندەی گشتی هێزە چەکدارەگان جیوەجی کریا.
